התכנסות
כאב שלי, החכם. שקט הייה ורך.; דרשת רדת ערב - הוא יורד ובא.; אפלוליות סתומה עוטפת את הכרך:; שלווה לאחדים, ליתר - דאבה.; הנה כבר אספסוף בזוי של בני תמותה; אל שוט-התענוג, תליין אכזר, נרכן; בחג העבדים לוקט לו חרטה - ; כאב שלי, הושט לי יד, נלך מכאן,; הרחק מהם. ראה: שנים מתות נוטות; על מרפסות מרום, שמלות-אתמול עוטות,; ונוחם מחייך מתוך המים גח; חמה גוססת תחת גשר תרדם; כשובל של תכריך ארוך, לפאת מזרח - ; הקשב, אהוב, הקשב - ליל נועם מתקדם.; 